Oficialusis leidinys L 333 , 09/12/1998 p. 0008 - 0016



Tarybos Sprendimas 1998 m. gruodžio 3 d. dėl bendrų standartų pildant vienodas leidimų apsigyventi formas (98/701/TVR) EUROPOS SĄJUNGOS TARYBA, atsižvelgdama į 1996 m. gruodžio 16 d. Bendruosius veiksmus 97/11/TVR dėl vienodos leidimų apsigyventi formos [1], ypač į jo 2 straipsnio 1 dalį, kadangi būtina nustatyti bendruosius standartus, pagal kuriuos pildomos minėtos formos, ypač siekiant užtikrinti vieningą požiūrį, kadangi šis sprendimas neturi įtakos valstybių narių kompetencijai, susijusiai su valstybių ir teritorinių subjektų pripažinimu, taip pat pasų bei kelionės dokumentų, išduotų tų valstybių ar teritorinių subjektų, pripažinimu; kadangi šio sprendimo priedėlyje priskirti kodai yra daugiau administracinio pobūdžio ir neturi įtakos nustatant trečiosios šalies gyventojų pilietybę, NUSPRENDĖ: 1 straipsnis Vienodos leidimų apsigyventi formos pildomos laikantis šio dokumento priede nustatytos tvarkos. 2 straipsnis Siekdama nustatyti tvarką ir kodus, minimus šio sprendimo priede ir priedėlyje, Taryba juos tikrina ne rečiau kaip kartą per metus. 3 straipsnis Sprendimas įsigalioja kitą dieną po jo paskelbimo Europos Bendrijų oficialiajame leidinyje. Priimta Briuselyje, 1998 m. gruodžio 3 d. Tarybos vardu Pirmininkas K. Schlögl [1] OL L 7, 1997 1 10, p. 1. -------------------------------------------------- PRIEDAS I. VIENODOS LEIDIMO APSIGYVENTI FORMOS ĮKLIJOS BENDROS INFORMACINĖS DALIES PILDYMO TVARKA. Patvirtintas įklijos formatas yra ID2 formatas (atitinkantis ID2 tipo kortelės matmenis (ISO7810 standartas)). Aštuoni skyreliai laikantis, jeigu būtina, techninių specifikacijų pildomi tokia tvarka: 1. Leidimo numeris Šiame skyrelyje įrašomas dokumento numeris (turintis konkrečius apsauginius požymius ir prasidedantis raidžių kodu), laikantis 3.7 pastraipos pirmos dalies techninių specifikacijų (didžiosios raidės, kaip detalizuota 3.2 pastraipoje). 2. Pavardė, vardas Šiame skyrelyje paeiliui yra įrašoma pavardė (-ės) ir vardas (-ai). Dokumente, kuriame įklijuota įklija, nurodyta pavardė (-ės) ir vardas (-ai) turi tiksliai sutapti su nurodytais įklijoje. 3. Skyrelis "Galioja iki" Šiame skyrelyje įrašomas atitinkamas galiojimo terminas arba prireikus žodis ar kodas, nurodantys neribotą galiojimo laiką. Valstybės narės pateikia Tarybos Generaliniam sekretoriatui įvairius žodžius ar kodus, minimus ankstesnėje pastraipoje, kad Sekretoriatas sudarytų jų sąrašą, kurį išplatintų visose valstybėse narėse. Šis sąrašas galėtų papildomai padėti atskleisti klastotes. Kai įrašoma galiojimo data, ją turėtų sudaryti trys dviejų skaičių grupės, išdėstytos tokia tvarka: du skaičiai, atitinkantys dieną, du skaičiai, atitinkantys mėnesį ir du skaičiai, atitinkantys metus, viena skaičių grupė nuo kitos atskiriama brūkšneliu; pirmojo skaitmens vietoje rašomas nulis, jei skaičius yra mažesnis negu dešimt (pavyzdžiui, 15-01-96: 1996 m. sausio 15 d.). 4. Išdavimo vieta ir data Šiame skyrelyje nurodoma leidimo apsigyventi išdavimo vieta ir data. Išdavimo data turi būti nurodoma trimis skaičių grupėmis po du skaičius tokia tvarka, kuri numatyta 3 punkto trečioje pastraipoje. 5. Leidimo rūšis Šiame skyrelyje nurodoma atitinkama leidimo apsigyventi, išduoto valstybės narės trečiosios šalies piliečiui, rūšis. Šis skyrelis neturėtų būti suvienodintas dėl skirtingų valstybių narių įstatymų. Tačiau valstybės narės pateiks Tarybos Generaliniam sekretoriatui įvairias šiame skyrelyje įrašomas nuorodas tam, kad Sekretoriatas galėtų sudaryti sąrašą, kurį išplatintų visoms valstybėms narėms. Toks sąrašas papildomai padėtų atskleisti klastotes. 6. Pastabos Šiame skyrelyje valstybės narės gali įrašyti informaciją ir pastabas, skirtas naudoti toje valstybėje, kurių reikalauja valstybės nuostatos dėl trečiosios šalies piliečių, įskaitant informaciją dėl leidimo dirbti ir paso numerį. Valstybės narės pateiks Tarybos Generaliniam sekretoriatui įvairias šioje vietoje įrašomas pastovias nuorodas tam, kad Sekretoriatas galėtų sudaryti sąrašą, kurį išplatintų visoms valstybėms narėms. Toks sąrašas galėtų papildomai padėtų atskleisti klastotes. 7. Data, parašas, antspaudas Prireikus leidimą išduodanti valdžios institucija šioje vietoje pasirašo ir deda savo antspaudą ir (arba) reikalauja pasirašyti leidimo turėtoją. Jeigu šis skyrelis pildomas, data įrašoma trimis skaičių grupėmis po du skaičius tokia tvarka, kuri numatyta 3 punkto trečioje pastraipoje. Jeigu pagal valstybės narės teisės aktus ar įprastinę tvarką nustatoma, kad būtų uždėtas išduodančiosios leidimą institucijos antspaudas, jis turi būti dedamas kvadratėlyje dešiniajame įklijos kampe, į kairę nuo skyrelio "Pastabos", virš valstybės narės herbo, žemiau kompiuteriu apdorojamos srities. Taip pat pageidaujama, kad antspaudas būtų stačiakampio formos, 1 cm aukščio ir 2,5 cm pločio, kuriame būtų nurodytas išduodavusios leidimą apsigyventi institucijos pavadinimas, pareigūno parašas ir (arba) data. Parašas ir (arba) data turi būti iš visų pusių įrėminti trimis horizontaliomis lygiagrečiomis linijomis, kurių vidurinė būtų perpus trumpesnė už kitas dvi. 8. Kompiuteriu apdorojama sritis Sritis, skirta apdoroti kompiuteriu (kurioje įrašomas kodas, žymintis pilietybę ar kitą statusą), pildoma pagal Tarptautinės civilinės aviacijos organizacijos (ICAO) standartus, apibūdintus techninėse specifikacijose. Antroje eilutėje įrašomas arba leidimo, arba paso numeris. Trys kodai, susiję su leidimo turėtojo pilietybe arba statusu, įrašomi remiantis priedėlyje esančiu sąrašu. Valstybės narės Tarybos Generalinį sekretoriatą informuoja, ar jos ketina įrašyti leidimo ar paso numerį. Sekretoriatas šią informaciją išplatina visoms valstybėms narėms. II. VIENODOS LEIDIMO APSIGYVENTI FORMOS ATSKIRO DOKUMENTO BENDROS INFORMACINĖS DALIES PILDYMO TVARKA Atskiro dokumento patvirtina forma – tai ID1 arba ID2 formos, atitinkančios ISO standartą 7810.1995. Abiejose formose pildoma 12 skyrelių, kur reikia – laikantis techninių specifikacijų. A. PIRMOJI DOKUMENTO PUSĖ 1. Leidimo numeris Pagal techninių specifikacijų 3.2 pastraipos antrąją dalį šiame skyrelyje prieš dokumento numerį įrašomas raidžių kodas (didžiosios raidės, kaip detalizuota 3.2 pastraipos pirmoje dalyje). 2. Pavardė, vardas Šiame skyrelyje paeiliui yra įrašoma pavardė (-ės) ir vardas (-ai). 3. Skyrelis "Galioja iki" Šiame skyrelyje įrašomas atitinkamas galiojimo terminas arba prireikus žodis ar kodas, nurodantys neribotą galiojimo laiką. Valstybės narės pateikia Tarybos Generaliniam sekretoriatui įvairius žodžius ar kodus, minimus ankstesnėje pastraipoje, kad Sekretoriatas sudarytų jų sąrašą, kurį išplatintų visose valstybėse narėse. Šis sąrašas galėtų papildomai padėti atskleisti klastotes. Įrašytą termino galiojimo datą turėtų sudaryti trys dviejų skaičių grupės, išdėstytos tokia tvarka: du skaičiai, atitinkantys dieną, du skaičiai, atitinkantys mėnesį ir du skaičiai, atitinkantys metus, viena skaičių grupė nuo kitos atskiriama brūkšneliu, pirmojo skaitmens vietoje rašomas nulis, jei skaičius mažesnis negu dešimt (pavyzdžiui, 15-01-96: 1996 m. sausio 15 d.). 4. Išdavimo vieta ir data Šiame skyrelyje nurodyta leidimo apsigyventi išdavimo vieta ir data. Išdavimo data turi būti nurodoma trimis skaičių grupėmis po du skaičius tokia tvarka, kuri numatyta 3 punkto trečioje pastraipoje. 5. Leidimo rūšis Šiame skyrelyje nurodoma atitinkama leidimo apsigyventi, išduoto valstybės narės trečiosios šalies piliečiui, rūšis. Šis skyrelis neturėtų būti suvienodintas dėl skirtingų valstybių narių įstatymų. Tačiau valstybės narės pateiks Tarybos Generaliniam sekretoriatui įvairias šiame skyrelyje įrašomas nuorodas tam, kad Sekretoriatas galėtų sudaryti sąrašą, kurį išplatintų visoms valstybėms narėms. Toks sąrašas galėtų papildomai padėti atskleisti klastotes. 6. Pastabos Šiame skyrelyje valstybės narės gali įrašyti informaciją ir pastabas, skirtas naudoti tos valstybės viduje, kurių reikalauja valstybės nuostatos dėl trečiosios šalies piliečių, įskaitant informaciją dėl leidimo dirbti. Valstybės narės pateiks Tarybos Generaliniam sekretoriatui įvairias pastovias šiame skyrelyje įrašomas nuorodas tam, kad Sekretoriatas galėtų sudaryti sąrašą, kurį išplatintų visoms valstybėms narėms. Toks sąrašas galėtų papildomai atskleisti klastotes. 7. Data, parašas, antspaudas Prireikus leidimą išduodanti valdžios institucija šiame skyrelyje pasirašo ir deda savo antspaudą ir (arba) reikalauja pasirašyti leidimo turėtoją. Jeigu šis skyrelis pildomas, data įrašoma trimis skaičių grupėmis po du skaičius tokia tvarka, kuri numatyta 3 punkto trečioje pastraipoje. Jeigu pagal valstybės narės teisės aktus ar įprastinę tvarką nustatoma, kad būtų uždėtas išduodančiosios leidimą institucijos antspaudas, jis turi būti dedamas kvadratėlyje dešiniajame atskiro dokumento kampe, į kairę nuo skyrelio "Pastabos", virš valstybės narės herbo, žemiau pagrindinės dalies, jei dokumentas yra ID1 formato, arba greta kompiuteriu apdorojamos srities, jei dokumentas yra ID2 formato. Taip pat pageidaujama, kad antspaudas būtų stačiakampio formos, 1 cm aukščio ir 2,5 cm pločio [1], kuriame būtų nurodytas išdavusios leidimą apsigyventi institucijos pavadinimas, pareigūno parašas ir (arba) data. Parašas ir (arba) data turi būti iš visų pusių įrėminti trimis horizontaliomis lygiagrečiomis linijomis, kurių vidurinė būtų perpus trumpesnė už kitas dvi. B. ANTROJI DOKUMENTO PUSĖ Jeigu pildomas atskiras dokumentas, jo antroje pusėje įrašoma tokia papildoma informacija. 8. Gimimo data ir vieta Šiame skyrelyje įrašoma informacija apie leidimo apsigyventi turėtojo gimimo vietą ir datą. Gimimo vieta — tai miesto, jeigu žinomas, pavadinimas, taip pat valstybės, kurioje gimė leidimo turėtojas, pavadinimas. Privaloma nurodyti valstybės, kurioje gimė leidimo turėtojas, pavadinimą, kadangi jis gali būti ne tos šalies, kurioje gimė, pilietis. Gimimo data nurodoma trimis skaičių grupėmis po du skaičius tokia tvarka, kuri numatyta 3 punkto trečioje pastraipoje. 9. Pilietybė Šiame skyrelyje įrašoma leidimo apsigyventi turėtojo pilietybė arba bet koks kitas statusas. Nurodant pilietybę nurodomas šalies, kurios pilietis yra tas užsienietis, pavadinimas arba bet koks kitas atitinkamas statusas, pvz., Kolumbija. 10. Lytis Leidimo apsigyventi turėtojo lytis čia įrašoma pagal ICAO standartus, taikomus kompiuteriu apdorojamai sričiai. Valstybės narės pateiks Tarybos Generaliniam sekretoriatui įvairias šiame skyrelyje įrašomas nuorodas tam, kad sekretoriatas galėtų sudaryti sąrašą, kurį išplatintų visoms valstybėms narėms. Toks sąrašas galėtų papildomai padėti atskleisti klastotes. 11. Pastabos Šiame skyrelyje valstybės narės gali įrašyti informaciją ir pastabas, skirtas naudoti toje valstybėje, kurių reikalauja valstybės nuostatos dėl trečiosios šalies piliečių, pavyzdžiui, leidimo turėtojo adresą. Valstybės narės pateiks Tarybos Generaliniam sekretoriatui įvairias šiame skyrelyje įrašomas nuorodas tam, kad Sekretoriatas galėtų sudaryti sąrašą, kurį išplatintų visoms valstybėms narėms. Toks sąrašas papildomai padėtų atskleisti klastotes. 12. Kompiuteriu apdorojama sritis (ID1 formato dokumento antroje pusėje, o ID2 formato dokumento pirmoje pusėje) Sritis, skirta apdoroti kompiuteriu (įskaitant kodus, žyminčius pilietybę ar kitą statusą) pildoma pagal Tarptautinės civilinės aviacijos organizacijos (ICAO) standartus, apibūdintus techninėse specifikacijose. Trys kodai, susiję su leidimo turėtojo pilietybe arba statusu, įrašomi remiantis priedėlyje esančiu sąrašu. [1] ID1 formatui šie matmenys turi būti sumažinti perpus. -------------------------------------------------- Priedėlis Kodų, žyminčių leidimo apsigyventi turėtojo pilietybę arba statusą, įrašomų į kompiuteriu apdorojamą sritį, sąrašas | Valstybė | Kodas | EUROPA | Albanija | ALB | Andora | AND | Armėnija | ARM | Azerbaidžanas | AZE | Baltarusija | BLR | Bosnija ir Hercegovina | BIH | Bulgarija | BGR | Kroatija | HRV | Kipras | CYP | Čekijos Respublika | CZE | Estija | EST | Gruzija | GEO | Šventasis Sostas (Vatikanas) | VAT | Vengrija | HUN | Latvija | LVA | Lietuva | LTU | Malta | MLT | Moldovos Respublika | MDA | Monakas | MCO | Lenkija | POL | Rumunija | ROM | Rusijos Federacija | RUS | San Marinas | SMR | Slovakija | SVK | Slovėnija | SVN | Šveicarija | CHE | Buvusioji Jugoslavijos Respublika Makedonija | FRM | Turkija | TUR | Ukraina | UKR | Jugoslavijos Federacinė Respublika | YUG | AFRIKA | Alžyras | DZA | Angola | AGO | Beninas | BEN | Botsvana | BWA | Burkina Fasas | BFA | Burundis | BDI | Kamerūnas | CMR | Žaliojo Kyšulio Salos | CPV | Centrinės Afrikos Respublika | CAF | Čadas | TCD | Komorai | COM | Kongas | COG | Kongo Demokratinė Respublika | COD | Dramblio Kaulo Krantas | CIV | Džibutis | DJI | Egiptas | EGY | Pusiaujo Gvinėja | GNQ | Eritrėja | ERI | Etiopija | ETH | Gabonas | GAB | Gambija | GMB | Gana | GHA | Gvinėja | GIN | Bisau Gvinėja | GNB | Kenija | KEN | Lesotas | LSO | Liberija | LBR | Libijos Arabų Socialistinė Liaudies Džamahirija | LBY | Madagaskaras | MDG | Malavis | MWI | Malis | MLI | Mauritanija | MRT | Mauricijus | MUS | Marokas | MAR | Mozambikas | MOZ | Namibija | NAM | Nigeris | NER | Nigerija | NGA | Ruanda | RWA | San Tomė ir Prinsipė | STP | Senegalas | SEN | Seišeliai | SYC | Siera Leonė | SLE | Somalis | SOM | Pietų Afrikos Respublika | ZAF | Sudanas | SDN | Svazilandas | SWZ | Tanzanijos Jungtinė Respublika | TZA | Togas | TGO | Tunisas | TUN | Uganda | UGA | Zambija | ZMB | Zimbabvė | ZWE | AMERIKA | Antigva ir Barbuda | ATG | Argentina | ARG | Bahamos | BHS | Barbadosas | BRB | Belizas | BLZ | Bolivija | BOL | Brazilija | BRA | Kanada | CAN | Čilė | CHL | Kolumbija | COL | Kosta Rika | CRI | Kuba | CUB | Dominika | DMA | Dominikos Respublika | DOM | Ekvadoras | ECU | Salvadoras | SLV | Grenada | GRD | Gvatemala | GTM | Gajana | GUY | Haitis | HTI | Hondūras | HND | Jamaika | JAM | Meksika | MEX | Nikaragva | NIC | Panama | PAN | Paragvajus | PRY | Peru | PER | Sent Kitsas ir Nevis | KNA | Sent Lusija | LCA | Sent Vinsentas ir Grenadinai | VCT | Surinamas | SUR | Trinidadas ir Tobagas | TTO | Jungtinės Amerikos Valstijos | USA | Urugvajus | URY | Venesuela | VEN | AZIJA | Afganistanas | AFG | Bahreinas | BHR | Bangladešas | BGD | Butanas | BTN | Brunėjaus Darusalamas | BRN | Kambodža | KHM | Kinija | CHN | Rytų Timoras | TMP | Indija | IND | Indonezija | IDN | Irano Islamo Respublika | IRN | Irakas | IRQ | Izraelis | ISR | Japonija | JPN | Jordanija | JOR | Kazachstanas | KAZ | Korėjos Liaudies Demokratinė Respublika | PRK | Korėjos Respublika | KOR | Kuveitas | KWT | Kirgizija | KGZ | Laoso Liaudies Demokratinė Respublika | LAO | Libanas | LBN | Malaizija | MYS | Maldyvai | MDV | Mongolija | MNG | Mianmaras | MMR | Nepalas | NPL | Omanas | OMN | Pakistanas | PAK | Palestina | * | Filipinai | PHA | Kataras | QAT | Saudo Arabija | SAU | Singapūras | SGP | Šri Lanka | LKA | Sirijos Arabų Respublika | SYR | Tadžikija | TJK | Tailandas | THA | Turkmėnija | TKM | Jungtiniai Arabų Emyratai | ARE | Uzbekija | UZB | Vietnamas | VNM | Jemenas | YEM | | Australija | AUS | | Fidžis | FJI | | Kiribatis | KIR | | Maršalo Salos | MHL | | Mikronezijos Federacinės Valstijos | FSM | | Nauru | NRU | | Naujoji Zelandija | NZL | OKEANIJA | | | | APalau | PLW | | Papua Naujoji Gvinėja | PNG | | Vakarų Samoa | WSM | | Saliamono Salos | SLB | | Tonga | TON | | Tuvalu | TUV | | Vanuatu | VUT | Asmenys be pilietybės | XXA | Pabėgėliai (pagal 1951 m. liepos 28 d. konvenciją) | XXB | Kiti pabėgėliai | XXC | Tarptautinis Raudonojo Kryžiaus komitetas | CRC | Jungtinių Tautų vyriausiasis pabėgėlių komisaras | UNR | --------------------------------------------------